Publication: Magyar Közlöny
Issue: MK-1998-27 (Year: 1998, Number: 27)
Era: 1990-2004
Section: 1. A szervezett, gazdasági jellegű bűnözés elleni hatékonyabb fellépés jogszabályi és anyagi feltételeinek megteremtéséről szóló 1077/1996. (VII. 16.) Korm. határozat
Paragraph Index: 591

1. b) pontja helyébe a következő rendelkezés lép: 1998/27. szám „b) A KBI feladatkörébe tartozik ba) a rendőrség hatáskörébe tartozó alábbi bűncselekmények felderítése és nyomozása: — a nemzetbiztonsági szolgálatokról szóló 1995. évi CXXV. törvény 2. számú mellékletének 1—8., illetve 14—19. pontjaiban felsorolt fontos és bizalmas munkakört betöltő személyek által a gazdálkodással, illetőleg a szervezett bűnözéssel összefüggésben elkövetett bűncselekmények, — a nemzetközi együttműködésben tevékenykedő szervezett bűnöző csoportok tagjai által elkövetett bűncselekmények, — a gazdálkodással, illetőleg a szervezett bűnözéssel összefüggő öt évi vagy azt meghaladó szabadságvesztésbüntetéssel fenyegetett, valamint az azokhoz kapcsolódó egyéb bűncselekmények, amennyiben azokat — az ügy különös súlyára tekintettel — az országos rendőrfőkapitány a KBI hatáskörébe utalja, illetőleg a KBI főigazgatója vagy főosztályvezetője a KBI hatáskörébe vonja, — a jogszabály vagy az országos rendőrfőkapitány által a KBI hatáskörébe utalt bűncselekmények; bb) a ba) alpontban foglalt bűncselekményekkel öszszefüggő adatok gyűjtése, nyilvántartása, elemzése és értékelése.”

Source: https://magyarkozlony.hu/hivatalos-lapok/f5e6a6b924d3c3ac3d396e3e040c71a63bf3dcc3/dokumentumok/b770aed50a8f1f5959c695b82f6cd6baafe1e9c9/letoltes